Dié mans gesoek ná ontsnappingArgieffoto Die Limpopo-polisie is op soek na sewe verhoorafwagtende gevangenes wat Saterdagaand uit die selle van die Modimolle-polisiestasie ontsnap het. Kol. Moatshe Ngoepe, woordvoerder van die polisie, sê die sewe verdagtes het omstreeks 20:00 daarin geslaag om te ontsnap. Ngoepe wou nie meer inligting rakende die omstandighede van die ontsnapping bekendmaak nie en het gesê dit word deur die polisie ondersoek. Die sewe verdagtes wat ontsnap het, is Polano Ndebele, Thapelo Mello en Themba Ncube wat almal in hegtenis geneem is in verband met die oortreding van die Wet op Plofstowwe; Sello Rengane, in hegtenis geneem op aanklag van verkragting; Mpho Obvious Lesese en Kenneth Shuma, in hegtenis geneem vir gewapende roof; en Kazen Dluwayo, wat in hegtenis geneem is vir huisroof. Enigiemand met inligting oor waar hierdie ontsnaptes hulle bevind, word versoek om kapt. Richard Boshomane by 079 894 5501 of Stop Misdaad by 0860 010 111 in te lig. ŉ SMS kan ook na 32211 gestuur word. *’n Foto van Mpho Obvious Lesese is nie beskikbaar gestel nie.